Det er den svenske avis Aftonbladet, der skriver, at Frederik Andersen skulle være i forhandlinger med den svenske ishockeyklub, Frölunda. Frölunda mangler stadig en målmand til næste sæson, og de skulle altså nu have fået øjnene op for den 21-årige Frederikshavn-målmand, som senest storspillede i den femte DM-semifinale mod SønderjyskE. - Jeg er stadig i gang med slutspillet her i Danmark, så jeg vil ikke udtale mig endnu, siger Frederik Andersen til Aftonbladet.

Referat:
Den danske White Hawks målmand, Frederik Andersen, er ifølge svensk presse på vej væk fra Frederikshavn.